A sa pobera musa

Si fit sa poesia oro coladu
e non de vanas rimas un’ischera,
haia fattu a tempus e manera
de m’haer calchi soddu procuradu.

Inveces tottu vida hapo cantadu
giuttende sempre sa ’ussa lezzera,
ca no est custa rima butteghera
chei cuddas chi sunu in su mercadu.

Gai t’amo e t’apprezio chi sias
de fronte a sos balanzos de sa zente
chi si cazzan sos ogios pr’unu soddu.

Deo inveces sas mias armonias
a su pupulu dono pro niente,
cun sa poberidade sempr’a coddu.